als_Latn dik_Latn sag_Latn
Zyra ndërlidhëse e Komisionit Europian në Kosovë
Zyra e Komisionit Europian në Kosovë luan një rol kyç në implementimin e politikave të BE-së përmes:
- vënies në funksion të të gjitha mjeteve të zgjerimit sipas Procesit të Stabilizim Asocimit, siç janë raportimi i rregullt dhe Partneriteti Europian;
- dialogut të përhershëm teknik dhe politik me autoritetet kosovare për të ofruar këshilla dhe udhëzime mbi politika të shëndosha në përpjekjet e tyre për reforma;
- ofrimit të mbështetjes së konsiderueshme financiare (2 miliard euro deri më sot) për të ndërtuar dhe përmirësuar institucionet kosovare, për të ndihmuar zhvillimin socio-ekonomik dhe për të avancuar më tej integrimin rajonal të Kosovës. BE-ja është tani donatori më i madh për Kosovën, dhe do të ndajë më tepër resurse në Kosovë për kokë banori, se sa në çdo vend tjetër në botë për tri vitet e ardhshme. BE-ja ka ndarë më tepër se 400 milion euro në ndihma të para-bashkangjitjes për Kosovën prej vitit 2007 deri më 2011.
- ndihmës për pjesëmarrjen e Kosovës në nismat rajonale dhe ato më të gjëra Europiane sikurse Marrëveshja për Tregti të Lirë në Europën Lindore dhe Qendrore, Traktati i Bashkësisë së Energjisë, Zona e Përbashkët Europiane e Aviacionit dhe hapjen e programeve të Bashkësive;
- përgatitjes së një konference të donatorëve në muajt që vijnë për të ndihmuar Kosovën të përmbushë nevojat e veta.
Zyra e Komisionit Europian është pjesë e përpjekjeve të Kosovës për reforma përmes jetësimit të rekomandimeve të Partneritetit Europian dhe zbaton asistencën financiare të BE-së. Zyra do të ketë rreth 80 punonjës në Prishtinë deri në fund të vitit 2008.
Instrumenti i ri i Ndihmës për Para-anëtarësim (IPA), të cilin e menaxhon Zyra ndërlidhëse e Komisionit Europian, ka hyrë në fuqi më 1 janar të vitit 2007, duke sjellë gjithë mbështetjen për para-anëtarësim në një instrument të vetëm, e të përqendruar. Rregullorja e Këshillit për themelimin e IPA-së u miratua më 17 korrik 2006, duke zëvendësuar instrumentet financiare të para-anëtarësimit 2000-06 PHARE, ISPA, SAPARD, instrumentin financiar turk të para-anëtarësimit, dhe instrumentin financiar për Ballkanin Perëndimor CARDS
. Që nga korriku 2008, Zyra ndërlidhëse e Komisionit Europian i menaxhon projektet e CARDS, më parë të menaxhuara nëpërmjet Agjencionit Europian për Rindërtim si agjenci implementuese e Komisionit Europian.
Tempus-i, skema e lëvizshmërisë Trans-Europiane për studime universitare, është njëri nga programet kryesore e Komisionit Europian e përqendruar në arsimin e lartë. Zyra e Tempus-it për Kosovën në Ministrinë e Shkencës dhe Teknologjisë është themeluar në nëntor të vitit 2003, në mënyrë që të koordinohen aktivitetet e programit Tempus për Kosovën.
http://ec.europa.eu
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn